เรื่องร้องเรียน: กทม. ขอให้ชี้แจง ชาวบ้านหน่อย หรือประชาสัมพันหน่อย ชาวบ้านตกใจมากคะ  (ออกราชกิจจา 1มิย.66)  จะมีการเวนคืนสร้างถนนใหม่ เพชรเกษม-สุขสวัสดิ์-กาญจนา (ถนน ง. ฉ.)   มีรายละเอียดอย่างไร หรือ ปชช. จะไปหาข้อมูล ราคาเวนคืนได้ที่ไหน หรือ จะสร้างจริงๆ เมื่อไร
การดำเนินการของเจ้าหน้าที่: สำนักการโยธาขอขอบคุณสำหรับเรื่องแจ้ง  การเวนคืน โครงการก่อสร้างถนนตามแนวผังเมือง ฉ 1 และง 21 เชื่อมถนนเพชรเกษมกับถนนสุขสวัสดิ์และสายเชื่อมระหว่างสายเชื่อมดังกล่าวกับถนนกาญจนาภิเษก        ถนนสาย ฉ1 จุดเริ่มต้นโครงการจากถนนเพชรเกษมบริเวณที่เชื่อมกับถนนพุทธมณฑลสาย 1 ผ่านถนนเทิดไท ถนนกัลปพฤกษ์ ถนนเอกชัย ถนนพุทธบูชา สิ้นสุดถนนสุขสวัสดิ์ระยะทาง 17.20 กิโลเมตรและถนนสาย ง21 เชื่อมต่อกับถนนสาย ฉ1 ไปสิ้นสุดโครงการบริเวณถนนวงแหวนรอบนอกด้านใต้(ถนนกาญจนาภิเษก) ระยะทาง 4.70 กิโลเมตรรวมระยะทางทั้งโครงการ 21.90 กิโลเมตรการก่อสร้างเป็นถนนคอนกรีตเสริมเหล็กขนาด 6 ช่องจราจร ไป-กลับ ยกเว้นช่วงถนนสาย ง21 เป็นถนนคอนกรีตเสริมเหล็ก ขนาด4ช่องจราจรไป-กลับ มีทางเท้ากว้าง 3.1 เมตร ทางจักรยานขนาด 1.3 หากต้องการข้อมูลเพิ่มเติม ติดต่อได้ที่สำนักงานจัดกรรมสิทธิ์สำนักการโยธาเบอร์โทรศัพท์ 02-2032482
ความเห็นของผู้แจ้ง: รูปที่แจ้ง น่าจะรามอินทรา มิใช่ ทุ่งครุ
พื้นที่: แขวงบางมด เขตจอมทอง กรุงเทพมหานคร